અનાદી શ્રી ક્રૂષ્ણ નારાયણ મહારાજ(શાસ્ત્રી સ્વામી શ્રી ક્રૂષ્ણ વલ્લભાચાર્ય મહારાજ)નો જન્મ વિક્ર્મ સંવત ૧૯૬૧ આસો વદ ૮ ને શનિવાર તા.૨૧/૧૦/૧૯૦૫ માં પ્રાત:સમયે(વહેલી સવારે)સૂર્યોદય પહેલા જન્મ થયો હતો. તેઓ શ્રી એ કુંકાવાવ માં દેહ ધારણ કરી છ વર્ષ ની નાની ઉંમરે માતાપિતા ની છત્રછાયા છોડી ભગવાન શ્રી સ્વામિનારાયણનુ શરણ ગ્રહણ કર્યુ હતુ. જૂનાગઢ ના બ્રહ્મનિષ્ઠ,આદર્શ સંતવર્ય સદગુરૂ સ્વામિ શ્રી બાલમુકુન્દદાસજી નું શિષ્યપદ સ્વીકારી જૂનાગઢ ના શ્રી સ્વામિનારાયણ મંદિરમા સાધુદીક્ષા ગ્રહણ કરી પ્રથમ થી તેઓમાં અભ્યાસનિષ્ઠ વૃતિ હોવાથી પૂ.સ્વામી શ્રી નારાયણદાસજી ની પ્રેરણા અને આશીર્વાદ થી કાશી માં અભ્યાસ કર્યો.